Ufahamu
Language: Swahili | Genre: Exam

MAZUNGUMZO KATI YA HAKIMU NA MSHUKIWA
Ulikiwa mwendo wa saa tatu asubuhi umati wa watu ulikuwa umefurika furifuri mahakamani kusikiliza daawa iliyohusu mzazi aliyetekeleza majukumu yake. Mahakama ilitulia tuli. Hakimu alipoingia kila mmoja alisimama. Baada ya kutoa heshima zao, hakimu aliwaamuru waketi. Bakari Mwamoyo alisimama kizimbani kujibu mashtaka.

Hakimu:	 (Akisoma faili) Bakari Mwamoyo ?
Mshukiwa: 	(Kwa wahaka) Naam mheshimiwa !
Hakimu:	Umeshatakiwa kuwa mwaka huu tarehe 15-04-2015 uliwadhulumu wana wako 
    kwa kukosa kuwapa mahitaji yao ya kimsingi na kupiga mtindi kupita kiasi.
    Unakiri au unayapinga mashtaka haya? 
Mshukiwa: 	(Akisitasita....) Napinga, mheshimiwa
Kiongozi wa mashtaka: 	Hebu eleza koti hii yaliyojiri siku hiyo.
Mshukiwa: 	Mheshimiwa, siku hiyo naikumbuka barabara. Nilifika chengoni mwangu baada 
    ya kazi ya mtulinga mchana kutwa. Nilikuwa nimechoka kabisa. Nilidhamiria 
    kuipa familia yangu chajio. Nilipofika nyumbani , mke wangu mpendwa 
    hakunikaribisha kama ilivyokuwa ada badala yake aliniarifu nilinuka harufu ya 
    pombe na niliingia nyumbani mikono mitupu. 
Kiongozi wa mashtaka: Kisha alifanya nini?
Mshukiwa: 	Nilishikwa na ghadhabu kidogo, nikamfunza adhabu kisha akatoroka na watoto
     wangu akina Kwamboka na Mateso. Lakini ninaahidi mbele ya korti hii kuwa 
    nitawapa wanangu kila wanachotaka. 
Kiongozi wa mashtaka:	Watoto walikuwa wamekula ? 
Mshukiwa:	Mheshimiwa, hata wewe najua dhahiri shahiri kuwa njaa ya leo shibe ya kesho. 
Kiongozi wa mashtaka: 	Sikuelewi unasemaje? 
Mshukiwa: 	Njaa ya siku moja haiui ni bora watoto wazoee shida kwani maisha ni mlima na
    mabonde.
 
 Kiongozi wa mashtaka : 	Je, watoto wako walilala wapi?
Mshukiwa:		(Kwa huzuni) Nilifahamishwa baadaye kuwa walilala
     msituni kwenye baridi shadidi. Najuta kitendo changu mheshimiwa.
Kiongozi wa mashtaka :	Ni nani ambaye huwalipia wana wako karo na 
kuwanunulia sare, vitabu na kalamu wanapoenda 
shuleni ?
Mshukiwa:		(Kwa soni) Kazi hiyo aghalabu hufanywa na mama 
    yao japo nanuia kumpa mkono hivi karibuni. 
Kiongozi wa mashtaka :	Je, nikisema kuwa pesa zako zote huishia kwenye 
starehe za mbwa kukalia mkia nitakuwa nakosea?
Mshukiwa:		(Kwa uchungu) Utakosea kabisa. Je, mwanaume
     hastahili raha hata kiduchu? 
Kiongozi wa mashtaka :	Anastahili lakini awajali wengine. Inadaiwa kuwa
unapolewa wewe huwapigia watu kelele na kutatiza 
amani yao, Je, ni kweli ?
Mshukiwa :		(Akijikuna kichwa) Mimi huwaburudisha majirani 
    wangu na wana wangu kwa nyimbo ninazoimba za 
    kumtoa nyoka pangoni!
Kiongozi wa mashtaka:	(Kwa tabasamu) Una mashahidi kuthibitisha madai 
yako ?
Mshukiwa : 		Ndio ninao.
Hakimu:		Wacha tuwape muda mashahidi tusikie watakayosema. Hata hivyo
kwa thamini yangu ni kana kwamba umekubali tayari mashtaka, na ukipatikana na kosa la jinai utakuwa funzo kwa wote wanaokiuka haki za watoto....